钦定古今图书集成/明伦汇编/氏族典/第400卷 > 史良佐
## 钦定古今图书集成/明伦汇编/氏族典/第400卷 > 史良佐

按《江南通志》：“良佐，字禹臣，江阴人。弘治己未进士，授
行人，擢南台御史。正德初，与同官贡安甫等劾逆瑾，
留刘健、谢迁。瑾矫旨下诏狱，命内臣监杖。前后杖九
十，幸不死，削籍南还。瑾诛，起云南按察司副使，平十
八寨苗蛮之叛，赐白金文绮。又濬治海口，得农田千
顷，滇人大利。寻告归。”